《将乞归示同志》
清代·吴观礼

别离在俄顷，一刻逾千金。茫茫百端集，匪独悲牙琴。

白日自天百，浮云且勿侵。神仙谅虚语，忠孝珍素心。

但恐同志少，终苦力弗任。掉头已巢父，淮南秋渐深。

不见空中书，祖筵酒重斟。酒酣论古事，涕泪沾衣襟。

圯百一谋面，赤松何日寻。僧寮芋初熟，未解长源簪。

炊粱不就枕，息羽宁入林。岁月积薪暇，陟屺思故岑。

眷言审出处，所愿加砭针。踟蹰乞片语，坐右以为箴。

作者简介：（?—约1878）浙江仁和人，字子㑺，号圭庵。同治初入左宗棠幕府，甚受倚重。十年，应试成进士，官编修。有《读鉴随录》、《圭庵诗录》等。